CELEX: 32014R1375
Language: lv
Date: 2014-12-10 00:00:00
Title: Eiropas Centrālās bankas Regula (ES) Nr. 1375/2014 ( 2014. gada 10. decembris ), ar ko groza Regulu (ES) Nr. 1071/2013 par monetāro finanšu iestāžu nozares bilanci (ECB/2013/33) (ECB/2014/51)

20.12.2014   
            
            
               LV
            
            
               Eiropas Savienības Oficiālais Vēstnesis
            
            
               L 366/77
            
         EIROPAS CENTRĀLĀS BANKAS REGULA (ES) Nr. 1375/2014
   (2014. gada 10. decembris),
   ar ko groza Regulu (ES) Nr. 1071/2013 par monetāro finanšu iestāžu nozares bilanci (ECB/2013/33)
   
      (ECB/2014/51)
   
   EIROPAS CENTRĀLĀS BANKAS PADOME,
   ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 5. pantu,
   ņemot vērā Padomes 1998. gada 23. novembra Regulu (EK) Nr. 2533/98 par statistikas informācijas vākšanu, ko veic Eiropas Centrālā banka (1), un jo īpaši tās 5. panta 1. punktu un 6. panta 4. punktu,
   ņemot vērā Padomes 1998. gada 23. novembra Regulu (EK) Nr. 2531/98 par obligāto rezervju piemērošanu, ko veic Eiropas Centrālā banka (2), un jo īpaši tās 6. panta 4. punktu,
   ņemot vērā Eiropas Komisijas atzinumu,
   tā kā:
   
               (1)
            
            
               Eiropas Centrālo banku sistēmas un Eiropas Centrālās bankas Statūtu 19.1. pants nosaka, ka Eiropas Centrālās bankas (ECB) Padome var pieņemt noteikumus, kas attiecas uz obligāto rezervju aprēķināšanu un noteikšanu. Obligāto rezervju piemērošana ir sīkāk noteikta Eiropas Centrālās bankas Regulā (EK) Nr. 1745/2003 (ECB/2003/9) (3).
            
         
               (2)
            
            
               ECB Padome 2014. gada 3. jūlijā nolēma ar 2015. gada 1. janvāri mainīt tās monetārās politikas jautājumiem veltīto sanāksmju norises ciklu no četrām uz sešām nedēļām un attiecīgi pagarināt izpildes periodus no četrām līdz sešām nedēļām.
            
         
               (3)
            
            
               Saskaņā ar Regulu (EK) Nr. 1745/2003 (ECB/2003/9) izpildes periods ir periods, uz kuru aprēķina atbilstību rezervju prasībām un kurā obligātās rezerves jātur rezervju kontos.
            
         
               (4)
            
            
               Izpildes periodu garuma izmaiņas neietekmē obligāto rezervju aprēķināšanu, kas izpildes periodā jāveic iestādēm, uz kurām pilnībā attiecas pārskatu sniegšanas prasības saskaņā ar Eiropas Centrālās bankas Regulu (ES) Nr. 1071/2013 (ECB/2013/33) (4). Šādas iestādes joprojām aprēķina rezervju bāzi noteiktam izpildes periodam, pamatojoties uz datiem saskaņā ar Regulu (ES) Nr. 1071/2013 (ECB/2013/33), kas attiecas uz diviem mēnešiem pirms tā mēneša, kad sākas izpildes periods. Tomēr izpildes periodu garuma izmaiņas ietekmē obligāto rezervju aprēķināšanu attiecībā uz iestādēm, kas sniedz datus katru ceturksni saskaņā ar Regulu (ES) Nr. 1071/2013 (ECB/2013/33), jo ceturksni tagad veido divi izpildes periodi.
            
         
               (5)
            
            
               Tādēļ attiecīgi jāgroza Regula (ES) Nr. 1071/33 (ECB/2013/33),
            
         IR PIEŅĒMUSI ŠO REGULU.
   1. pants
   Grozījums
   Regulas (ES) Nr. 1071/2013 (ECB/2013/33) 12. panta 2. punktu aizstāj ar šādu:
   
      “2.   Mazo iestāžu divu rezervju prasību izpildes periodu rezervju bāzes datu pamatā ir ceturkšņa beigu dati, ko savākušas NCB, ievērojot 28 dienu termiņu pēc tā ceturkšņa beigām, uz ko tie attiecas.”
   
   2. pants
   Noslēguma noteikums
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Frankfurtē pie Mainas, 2014. gada 10. decembrī
      
         
            ECB Padomes vārdā –
         
         
            ECB priekšsēdētājs
         
         Mario DRAGHI
      
   
   
      (1)  OV L 318, 27.11.1998., 8. lpp.
   
   
      (2)  OV L 318, 27.11.1998., 1. lpp.
   
   
      (3)  Eiropas Centrālās bankas 2003. gada 12. septembra Regula (EK) Nr. 1745/2003 par obligāto rezervju piemērošanu (ECB/2003/9) (OVL 250, 2.10.2003., 10. lpp.).
   
      (4)  Eiropas Centrālās bankas 2013. gada 24. septembra Regula (ES) Nr. 1071/2013 par monetāro finanšu iestāžu sektora bilanci (ECB/2013/33) (OV L 297, 7.11.2013., 1. lpp.).